
(F^ 1956 : 

Aruba lo haya su 
proplo conslilucion 

Gobierno di Aruba den su afan pa duna mas informacion na e pueblo di 
Aruba lo dedica atencion na e constitucion nobo di Aruba cu lo drenta na 
vigor entrante promer di Januari 1986. 

Seguidamente nos lo publica e concepto di e constitucion pa loke ta trata e 
promer capitulo entitula; Derechonan Fundamental. 

Ta e intencion di Gobierno di Aruba pa medio di trabaonan haci pa Servicio 
Informativo y e departamento pa Asuntonan Constitucional realisa activi- 
dadnan informativo pa e pueblo di Aruba, esta programanan di television, 
lecturanan, pubiicacionnan etc. 


Articulo 1. 

Tur persona cu ta na Aruba ta wordo 
trata igual den casonan igual. Discrimi- 
nacion pa motibo di religion, convic- 
cion di bida, inclinacion politico, raza, 
sexo, color, idioma, procedencia nacio- 
nal o social, petenecemento na un 
minoria nacional, riqueza, descenden- 
cia, o pa cualkier otro motibo no ta 
permiti. 

Articulo 2. 

Cada ken tin derecho arina inviolabili- 
dad di curpa cu exepcion di restriccion- 
nan cu ta wordo stipula pa o na virtud di 
ley. 

Articulo 3. 

1. Cada ken tin derecho ariba libertad y 
seguridad personal. 

Ningun persona por wordo priva di su 
libertad si no ta segun reglanan cu ta 
wordo stipula pa o na virtud di ley den 
caso di: 


a. detencion legitimo despues di un 
sentencia di un juez competente pa 
haci tal; 

b. arresto o detencion legitimo, pa 
motibo di nenga di cumpli cu orden di 
juez duna conforme cu reglamento 
legal o cu e fin di sigura cumplimento di 
un obligacion dicta pa un reglamento 
legal; 

c. arresto o detencion legitimo, cu e fin 
di wordo tre ci dilante di e instancia 
judicial competente, ora tin mootibo- 
nan suficiente pa sospecha cu el a 
comete un acto catigable o si tin base 
suficiente pa sospecha cu el a comete 
un acto castigable o si tin base sufi- 
ciente pa supone cu ta necesario pa 
impedi e di comete un acto castigable o 
di hui despues di a comete un acto 
castigable; 

d. detencion legitimo di un menor di 
edad cu e fin di intervini den su educa- 
cion o den caso di su dentencion legi- 
timo cu e fin di trece e dilanti di e 



Mr. Johrt uan derKuyp, hefe di e depar- 
tamento pa Asuntonan Constitucional 
na varios ocasion a duna splicacion en- 
cuanto e constitucion nobo pa Aruba 
cu lo drenta na uigor entrante 1 di 
Januari 1986. 

Hunto cu e expertonan Hulandes y ju- 
ristanan local, Mr. John uan der Kuyp 
ta haciendo trabaonan di preparacion 
di e Status Aparte pa 1986 y 
Independencia di Aruba na 1996. 


autoridad competente; 

e. detencioh legitimo di personanan cu 
lo por plama un enfermedad conta- 
gioso, enfermonan mental, adicto na 
alcohol o narcotico; 

f. arresto o detencion legitimo di per- 
sonanan cu e fin di impedi nan di drenta 
e pais di manera ilegitimo, o si tin un 
procedura pa expulsion o extradiccion 
pendiente contra nan. 

2. Cada persona arresta, sin tarda y 
den un idioma cu e ta comprende, mes- 
ter wordo poni na altura di; 

a. e motibonan di su arresto; 

b. tur e acusacionnan cu a wordo trece 
contra di su persona; 

c. su derecho di keda sin duna 
contesta; 

Fuluro di Aruoa (a 
depende di nos tur 

Na principio di un aña nobo, esta 1984, den nomber di Gobierno di Aruba, Servicio Informativo ta desea e pueblo di 
Aruba un aña yen di felicidad. 

En breve nos lo kier resumi e desaroyonan cu a tuma lugar durante 1983 y e espectativanan pa 1984 tambe lo haya tur 
atencion necesario. 

Aña 1983 tabata un aña di jubilo nacional ya cu durante e conferencia di Mesa Rondo na Hulanda na luna di Maart e 
deseo di e pueblo Arubano pa logra su libertad a ser concretisa. Na 1986 Aruba lo haya su Status Aparte y diez aña 
despues na 1996 Aruba lo celebra su Independencia. 

E logro aki ta e resultado di e trabaonan enorme cu politiconan di Aruba, asisti pa conseheronan a desplega pa e 
comunidad Arubano. Naturalmente e logronan lo no tabata posibel sin e sosten moral cu e pueblo di Aruba a duna nos 
politiconan di e partido mayoritario encabeza pa señor Betico Croes. E confianza cu e pueblo a pone den su lider, un yiu 
di tera tabata un estimulo enorme pa realisa e deseo di e pueblo, esta su libertad. 

Despues di e triunfo na Hulanda hopi politiconan a haci como sifuera cu ta nan a logra e Status Aparte pa Aruba, siendo 
cu den pasado nan tabata boycotea tur iniciativa cu tabata tin di haber cu e lucha di e pueblo di Aruba. 

Pero e pueblo Arubano ta un pueblo inteligente cu a experiencia di acerca con señor Betico Croes asisti pa 
conseheronan a traha y ta sigui traha pa logra e Independencia di Aruba. 

Indudablemente e logro durante e conferencia di Mesa Rondo tabata un logro di henter e pueblo di Aruba cu a deposita 
tur su confianza den e politiconan di e partido mayoritario pa realisa e deseo Arubano. 

Ki tristo tabata pa constata cu ariba 24 di April 1983 e mesun heroe señor Betico Croes den plena campaña politico pa 
eleccion di Parlamento di Aruba a ser herida pa un bala di pistool di un agente policial. E pueblo Arubano cu tabata 
celebrando e triunfo logra na Hulanda, e mesun pueblo aki a cai den tristeza grandi. E preguntanan grandi cu a surgi 
tabata cual tabata e motibo pa un lider politico manera Betico Croes ser herida di e forma ey. 

Cu boluntad di Dios señor Betico Croes a recupera su salud y awe ta sigui cu e inmenso labor na bienestar di e pueblo di 
Aruba. 

E resultado di e eleccionnan pa Parlamento di Aruba a demostra cu e pueblo votador tin hopi confianza den e maneho 
di e actual gobierno insular. 

E gobierno di Aruba durante e ultimo ocho añanan a traha realmente ariba desaroyo total di nos isla. Proyectonan 
grandi a ser realisa manera modernisacion y expansion di nos central di telefon, vivienda popular (cas di pueblo, 
construccion propio), renovacion di Village y Esso Heights, Arubus Containerhaven, Centro Medico, Biblioteca 
Publico, Bushiri Beach Hotel. 

Na aña 1976 Gobierno di Aruba a percura pa e pueblo a haya su propio Himno y Bandera, simbolonan di libertad di un 
pueblo cu ta lucha pa su Independencia. 

Tanto ariba tereno estatal como ariba tereno social, economico, educativo y recreativo gobernantenan a eherce un 
inmenso labor na bienestar di Aruba. 

Durante e aña aki e trabaonan ariba tereno estatal ta continua. E diferente grupo di trabao ta haciendo lo maximo pa 
keda cla cu e conceptonan di ley ariba promer di Januari 1985 pa ser entrega na e diferente organonan parlamentario. 
Fuera di e trabaonan cu gobernante y e gruponan di trabao ta haciendo, ta di suma importancia pa cada miembro di e 
comunidad Arubano cu su habilidad y na su manera contribui na e desaroyo di Aruba. Ariba tereno di turismo, 
enseñanza, cultura, deporte, saluibridad publico, agricultura etc., tin un trabao pa cada uno di nos. Laga nos cumpli cu 
nos labornan diario y asina traha na bienestar di nos dushi Aruba. 

Futuro di Aruba y muy en especial di nos yiunan ta depende di e trabaonan cu nos haci awe. Futuro di Aruba ta den nos 
man, pues laga nos tur duna nos contribucion pa asina na 1996 nos ta celebra nos Independencia yen di optimismo. 


Y cu un gran labor nos lo 
logra indepcndencia signr 

d. su derecho pa wordo asisti pa un 
abogado. 

3. Cada ken cu a wordo arresta o ta 
wordo deteni, di acuerdo cu parrafo 1 
(c) di e articulo aki mester wordo treci 
inmediatamente dilanti di un juez o un 
otro autoridad declaa competente pa 
ley pa ejerce poder judicial, y tin e dere- 
cho di wordo juzga dentro di un ter- 
mino razonable o poni den libertad 
pendiente e proceso judicial. 

4. Cada ken, cu a wordo arresta o ta 
wordo deteni, tin derecho di pidi un 
decision di juez pa asina esaki esaki a 
termino pa pone den libertad si acaso 
su detencion ta ilegitimo. 

5. Cada ken cu tabata victima di priva- 
cion di libertad cu ta contra di e stipula- 
cionnan di e articulo aki, tin derecho di 
haña indemnizacion total. 

6. Esun cu legitimamente a wordo priva 
di su libertad, por wordo limita den ejer- 
cemento di derechonan fundamental si 
esakinan no ta compatible cu e priva- 
cion di libertad. 

Articulo 4. 

1. Ningun acto ta castigable si no ta a 
base di un sansion penal previamente 
estableci pa ley. 

2. Cada ken, cu ta wordo persigui pa 
motibo di un acto castigable ta inocente 
te na momento su culpabilidad wordo 
proba pa ley. 

3. Cada ken, cu ta wordo persigui pa 
motibo di un acto castigable tin e 
siguiente derechonan: 

a. inmediatamente, den un idioma cu e 
ta comprende e mester wordo poni na 
altura, y detalladamente di e naturaleza 
y e motibonan di e acusacionnan treci 
contra di su persona, su derecho di 
keda sin contesta y su derecho pa 
wordo asisti pa un abogado; 

b. pa dispone di suficiente tempo y 
facilidadnan cualnan ta necesario pa 
preparacion di su defensa; 

c. defende su mes; 

d. interroga o laga interroga testigonan 
den su contra (a charge) y laga yama y 
interroga testigonan na su favor (a 
dicharge) bao di e mes condicionnan cu 
ta e caso cu testigonan den su contra, 
(a charge). 

Articulo 5. 

E derecho pa organisa ta wordo 
reconoci. 

Pa ley e derecho aki por wordo limita na 
bienestar di orden publico. 

Articulo 6. 

Cada hulandes tin igualmente e dere- 
cho di eligi e miembronan di organonan 
general representativo y tambe por 
wordo eligi como miembro di e organo- 
nan aki, menos e exepcionnan stipula 
pa ley. 


Articulo 7. 

Pa ley admision y expulsion di stranje- 
ronan ta wordo regla. 

Articulo 8. 

Tur hulandes a base di igualdad por 
wordo nombra den servicio publico. 

Articulo 9. 

1. Cada ken por pidi pa wordo asisti 
den proceso legal/procedimiento judi- 
cial y den apelacion administrativo. 

2. Ley ta stipula reglanan encuanto di 
dunamento di asistencia juridico na 
esunnan cu menos recurso. 

Articulo 10. 

1. Cada ken, cu excepcion di restric- 
cionnan, cu ta wordo stipula pa ley tin 
derecho cu su ambiente di bida perso- 
nal ta wordo respeta. 

2. Pa ley reglanan ta wordo stipula pa 
proteccion di e ambiente di bida perso- 
nal relaciona cu registro y dunamento 
di datonan personal. 

3. Pa ley reglanan ta wordo stipula en 
cuanto di e derecho di e personanan pa 
tuma conocemento di datonan registra 
di nan persona y di e uso cu ta wordo 
haci di nan, y tambe di rectifica tal 
datonan. 

Articulo 11. 

1. Drentamento di un cas sin permiso 
explicito di e habitante ta solamente 
permiti den casonan determina pa ley 
pa esunnan cu a base o na virtual di ley 
a wordo apunta pa haci tal y ademas cu 
un orden por escrito y specifico di juez 
pa haci tal. 

2. Pa drentamento di acuerdo cu e par- 
rafo anterior, legitimacion previo y 
informacion di e motibonan pa e dren- 
tamento ta wordo exigi. 

Un relato por escrito ta wordo duna na 
e habitante dentro di 2x24 ora. 
Inmediatamente un copia di e orden ta 
wordo duna na e habitante. 

Articulo 12. 

1. Cada ken, cu legitimamente ta ariba 
territorio di Aruba tin derecho di move, 
di pertenece y di escoge su domicilio 
libremente. 

2. Ejercemento di e derechonan aki no 
por wordo mara na ningun otro restric- 
cionnan mas cu esunnan cu ta wordo 
duna pa ley o invertud di ley y cu ta 
necesario den un sociedad democra- 
tico na bienestar di seguridad di e pais, 
seguridad publico o orden publico, pa 
evita actonan castigable pa proteccion 
di e derechonan y libertadnan di otro. 

Articulo 13. 

1. Secreto di carta ta inviolable, cu 
exepcion di e casonan determina pa 
ley, ariba orden di juez. 

2. Secreto di telefon y telegraf ta inviola- 
ble, cu excepcion di e casonan deter- 
mina pa ley, pa esunnan o cu 


autorizacion di esunnan cu pa Iey a 
wordo apunta pa haci tal. 

Articulo 14. 

1. Cada ken tin derecho di profesa 
libremente su religion o conviccion di 
bida, individualmente o colectivamente 
cu otronan, cada ken manteniendo su 
responsabilidad segun ley. 

2. Pa medio di ley ejercemento di e 
derecho aki pafor di edificionan o lugar- 
nan cera por wordo Iimita pa protec- 
cion di salud, na bienestar di trafico y pa 
combati y preveni desorden. 

Articulo 15. 

1. Cada ken tin derecho di publica pen- 
samentonan o sentimentonan o pa 
duna informacionnan pa medio di 
imprenta sin permiso previo, cada ken 
manteniendo su responsabilidad segun 
Iey. 

2. Pa ley transmisionnan di radio o tele- 
vision por wordo someti na permisonan 
na bienestar di un uso responsabel di 
etner o na interes di un difunsion 
pluriforme. 

No tin supervicion di e contenido di un 
transmision di radio o television. 

3. Pa publica pensamentonan y senti- 
mentonan o pa duna informacion 
usando medionan otro cu esunnan 
menciona den e parrafo anterior, nin- 
gun persona mester di permiso previo 
pa motibo di e contenido di tal, cada 
ken manteniendo su reposabilidad 
segun ley. 

Pa medio di ley dunamento di presenta- 
cionnan accesible pa personan menor 
di 16 aña por wordo regula pa protec- 
cion di bon moralidad. 

4. E parrafonan anterior no ta aplicable 
pa publicidad comercial. 

5. Ningun persona mester di permiso 
previo pa acumula o ricibi informacion- 
(nan). cada ken manteniendo su res- 
ponsabilidad segun ley. 

Pa o na virtud di ley e derecho di acu- 
mula informacion por wordo limita. 

Articulo 16. 

1. E derecho di reuni y di manifesta ta 
wordo reconoci, cada ken mante- 
niendo su responsabilidad segun ley. 

2. Pa ley e derecho aki por wordo limita 
pa proteccion di salud, na bienestar di 
trafico y pa combati o preveni 
desorden. 

Articulo 17. 

Cada ken tin derecho di entrega peti- 
cionnan por escrito na e autoridad 
competente. 

Personanan cu no por scirbi por manda 
peticion pa medio di intervencion di 
funcionarionan publico, cu pa ley a 
wordo declará competente pa haci 
esaki. 

un riqucza grandi, conscrvc 


bisa cu aki na Aruba tin bastante pa nos 
por cuminsa pensa ariba un museo pa e 
articulonan menciona. 

Un cantidad grandi di personanan a 
bishita e exposicion aki pa asina nan 
por a recorda pasado y esnan cu no a 
pasa den e epoca ey por a siña algo 
acerca. 




Desde institucion di e departamento di 
Instituto di Cultura di Aruba, tur 
esfuerzonan a ser haci pa rebiba nos 
cultura por completo. 

Hopi ta e esfuerzonan pa haci nos pue- 
blo mas conciente posibel pa loke ta 
trata mantene nos costumbernan y 
aprecia tur loke ta di nos. 

Pa añanan largo, especialmente door 
cu Aruba nunca a haya e oportunidad o 
door di negligencia di e politiconan di 
pasado, e cultura di Aruba a keda ban- 
dona. Tur cos a ser centraliza enves di 
decentralisa, tratando pa forma un cul- 
tura Antiyano. 

Cu intensificacion di e lucha di Aruba, 
pero especialmente na momento cu a 
bin un cambio drastico pa loke ta trata 
gobernacion di Aruba, pero mas aun na 
momento cu Aruba a haya un Himno y 
Bandera, Gobierno di Aruba a weita e 
necesidad pa urgentemente dedica 
mas tempo posibel na e Cultura, pa 
concientisa e pueblo di su valor. 
Diferente costumbernan di antes 
manera Dera Gay, Dande etc., ta ser 
celebra atrobe na Aruba. Ta ser trata 
pa colecta mas tanto informacionnan 
posibel cerca e bieunan pa asina nos tin 
nan den archivo. 

En berdad mester ser bisa cu e departa- 
mento di Instituto di Cultura ta 
haciendo tur loke ta na su alcance pa 
rebiba y mantene e cultura di Aruba, 


Diputado pa Asuntonan Cultural Frank Croes a presencia un exposicion di 
articulonan cu nos bieunan tabata usa den pasado. Anciananan di Huize 
Maristella tambe a recorda e epoca bieu cu no ta bolbe mas. 


cual ta hopi importante pa futuro. 

Den e ultimo añanan diferente exposi- 
cionnan ta ser organisa den e sala na 
Instituto di Cultura, esaki pa yuda e 
pueblo den e desaroyo cultural. 

Un di nan cu a haya bastante atencion 
ta esun di articulonan di antes y por ser 


Un otro exposicion cu ta birando aña 
pa aña mas importante ta esun di Arte 
Popular, na unda artista y artesanonan 
local ta haya e oportunidad pa expone 
nan obranan. E aña aki tabata tin nada 
menos cu 40 participante represen- 
tando 84 obranan, cualnan tabata varia 
di obra di man, pintura y articulonan di 
artesania. 

Instituto di Cultura ta mira e importan- 
cia pa organisa e exposicion aki, 
tumando na consideracion cu esaki ta 
un bon oportunidad pa e artista y arte- 
sanonan local duna e pueblo di Aruba 
pa sera conoci cu nan obranan y yuda 
den promove nan tambe. 

Por ser bisa cu Aruba tin bon artista y 
artesanonan y esaki a keda demostra y 
comproba cu e ultimo Arte Popular cu 
a kibra tur rekord di asistencia publico. 
Esaki principalmente ta loke Gobierno 
di Aruba y Instituto di Cultura ta desea 
di yega na dje, esta stimula y fomenta 
mas tanto posibel tur loke ta produc- 
cion propio, cualnan ta representa nos 
Cultura. 

Ta deseo di Gobierno y Instituto di Cul- 
tura di Aruba pa pueblo di Aruba lo sigi 
coopera pa di e forma aki engrandece e 
folklore y cultura di Aruba. 


Anualmente e pueblo deAruba ta recorda e inauguracion di nos Himno y Bandera. 
E celebracion aki ya a bira un manifestacion cultural diuny tur, tanto grandi como 
chiquito. 

» SEKVia* VI TEIEFON,» 


Te cu un par di añanan pasa Servicio di 
telefon no tabata uno conoci o impor- 
tante y mucho cuenta no a ser tene cu e 
desaroyo economico rapido aki na 
Aruba. 

Por ejempel na aña 1970, 71 y 72, 
masha poco hende tabata sa unda ser- 
vicio di telefon tabata situa y cual tabata 
su funcion. 

Tabata tin apenas 4 á 5 mil abonado na 
Oranjestad y San Nicolas y masha 
poco den e otro districtonan. E perso- 
nanan, kende tabata tin telefon den 
otro districtonan tabata esnan cu Lago 
o Gobierno a pidi pa nan como nan 
empleadonan. 

Na aña 1975 a surgi un berdadero pro- 
blema cu e Central bieu pa motibo cu e 
no por a ser modifica ni amplia mas, 
debi cu e sistema ariba su mes tabata 
anticuá. 

Desde 1976,1977 cu Gobierno a bin cu 
e plan pa hasi e Central mas moderno, 
e Servicio di Telefon a cuminsa bin mas 
den publicidad. Especialmete na e 
momento cu a bin cla cu lo bai existi e 
posibilidad pa haci yamadanan 
Internacional. 

Entre 1970 y 1974 tabata existi e posibi- 
lidad pa hasi yamadanan Interinsular na 
un manera defectuoso, pero no 
International. 

Turismo tabata creciendo, pero e posi- 
bilidad pa haci yamadanan automatico 
no tabata existi; tur mester a bai via 
Servicio di Landsradio cu tur su 
consecuencianan. 

Era nobo den sistem di telefon 

Ariba 8 di November 1977, e contact pa 
traha un Central nobo pa telefon a keda 
firma cu e Compania Philips N.V. 
Desde 11 di Juni 1979 e trabaonan di 
tiramento di kabel a cuminsa, cual te 
awe ta ser haci door di dos contratista 
grandi local, dunando empleo na mas di 
100 persona. Door di e Central nobo di 
telefon e cantidad di empleadonan a 
crece y a yega te cu 172. 

Cu otro palabra e Servicio di telefon cu 
e Central nobo a bira un di e servicio- 
nan di mas importante di Aruba. 

E trabaonan na Servicio di telefon a bira 
mas hopi den corto tempo y esaki 
tabata asombroso pa e propio traha- 
dornan. Si antes bo tabata papia di 
4.000 á 5.000 number, despues di 
11.000 number, mientras tanto e a 
alcansa un capasidad pa 15.000 num- 
ber. E aña aki e central lo ser expande 
cu 3.000 number mas, yegando na e 
total di 18.000 number pa Aruba. 
Atrobe mester ser menciona tumando 
na consideracion e crecemento di e 
cantidad di numbernan, e importancia 


sumamenie 
Imporianie 
dene 
desaroyo 
eeonomico di 

\m\ 

di Servicio di telefon. 

Papiando di kabel mester ser bisa cu 
den e ultimo 5 añanan, un total di 37 
miyon florin a ser inverti. E centralnan 
ta costa te awor 14 miyon florin. 

Pues e Centralnan y kabel hunto ta 
yega na e suma di mas di 50 miyon. 

E crecemento di Servicio di telefon a 
trece cune tambe cu esaki a bai exigi 
mas trabaonan y esfuerso di e personal. 
Nan mester a traha den sistema di rush, 
pa trata di termina cu e trabao mas lihe 
posibel. 

E trabao di instalamento di kabel nobo 
ariba Aruba a exigi hopi, pasobra den e 
ultimo 4 añanan practicamente Servi- 
cio di telefon a instala kabel ariba hen- 
ter Aruba. E trabao di instalamento di 
kabelnan a trece cune algun complica- 
cionnan pa e trafico, pero Gracias a 
Dios nunca a pasa un accidente serio, 
esaki tambe danki na e personal di e 
contratistanan y di servicio di telefon. 
Miles y miles di kilometronan di kabel a 
ser tira y actualmente tin na Aruba e 
posibilidad pa 21 mil linea pa telefon. 
Esaki no ta nifica cu bo por conecta tur 
e 21 mil lineanan aki, pasobra bo mes- 
ter por tin number di Central tambe; ta 
di spera cu pa fin di aña aki tin 18 mil 
number disponibel. Pa aña aki y 85 lo 
bai tin por lo menos un 4.000 abonado 
mas. 

Desaroyo di Servicio di Telefon pa 
cu e Central nobo 

Na aña 1975 tabata tin plan pa cambia e 
sistema di 4 cifra pa 5, den e sistema 
7-D, electrico mecanico. E plan aki 
tabata cla durante 1974, 1975. 

Na Augustus 1975 durante un bishita 
na e fabrika di 7-D. na Belgica a bin cu e 


idea pa no sigui cu e plannan aki mas, 
pero busca sistema mas moderno. 
Gobierno di Aruba a bai di acuerdo pa 
modifica e plannan y pa un sistema 
completamente nobo. 

A keda dicidi pa hasi peticionnan na 
diferente companianan rond mundo pa 
manda ofertanan pa entrega di un cen- 
tral. For di esakinan Gobierno a escohe 
Philips. 

Dia 8 di November 1977 a keda firma e 
contract cu e compania Philips. Esaki 
ta e mihor desicion cu a ser tuma pa 
likida tur e sistemanan bieu y cuminza 
completamente di nobo y no haci 
mitad trabao. Es decir pa loke ta Cen- 
tral tur cos ta nobo y pa loke ta e red di 
kabel 80% ta nobo. 

E edificionan a keda mescos solamente 
a hasi modificacion. 

Despues cu e contract a keda firma na 
1977, tabata tin e problema encuanto e 
garantia di Gobierno Central y ta te cu 
1978 Philips a cuminza traha 
formalmente. 

Tambe a ricibi ccoperacion di N.K.F., 
esta, ”Nederlandse Kabel Fabriek”, pa 
traha e plan pa e red di kabel di Aruba. 
A bin 3 persona y hunto cu personal di e 
departamento technico a traha e plan. 
Pues ta asina cu e personal di Servicio 
di telefon semper tabata envolvi. 

E plan ey di kabel tabata necesario pa 
haya sa e cantidad di material y kabel 
etc. 

Esaki ta un di e ayudonan, mientras cu 
e otro ta di tira y las e kabel mayor, 
cualnan tin capacidad di 300 pa 600 
linea. E kabelnan aki ta sali for di e 
Centralnan pa e diferente barionan di 
Aruba. N.K.F. a manda un proyectlei- 
der pa yuda guia e trabaonan hunto cu 
e personal di Servicio di Telefon. 

E trabao di tira kabel a start ariba 11 di 
Juni 1979 y na Mei 1979 a inicia cu e 
instalacionnan di e Centralnan di 
telefon. 

Dia 13 di Januari 1980 e Central nobo di 
telefon a ser tuma den servicio. Ta 
asina cu den un aña di tempo e trabao- 
nan a ser haci pa por a tuma uso e 
Central nobo di telefon, pero e trabao 
grandi mes tabata encera e instalacion 
di e red primaria, est e "voedingsnet”. 
Desde 13 di Januari 1980, tur hende cu 
tabata tin telefon por a hala un rosea 
grandi di alegria, debi cu e problema ta 
tras di lomba, cu inauguracion di e Cen- 
tral nobo. 

Dia 25 di April 1980 a drenta den Servi- 
cio e trafico Internacional cu ta nifica cu 
desde e fecha aki yamadanan Interna- 
tional por a ser haci for di cas di e 
abonado mes. 

Na aña 1980 tambe a cuminsa cu otro 
Cont. riba pag. 7 

Centro I.D.E.F.R.E. ta situa den e edifi- 
cio bieu di hospital, banda di school di 
M.A.O. E centro ta reparti den 3 divi- 
sion o seccion cualnan ta: 

1) Seccion di Recreacion 

2) Deporte Escolar 

3) Hotel Deportivo. 

Recreacion 

E seccion di Recreacion ta bao direc- 
cion di Sr. Rudy Leysner y ta encarga 
especialmente cu recreacion fisica y 
deportivo. 

Durante añanan e seccion a crece y a 
haya tur confianza di e Pueblo di 
Aruba, tumando na consideracion e 
cantidad di actividadnan cu nan a 
organisa. 

Alavez diariamente nan ta den con- 
tacto cu pueblo via de medionan di 
comunicacion, pa asina pueblo ta na 
altura di e acontimienfonan. 

Den e ultimo añanan deporte intergu- 
bernamental a bira masha popular y 
esaki ta ser organisa entre e diferente 
departamentonan di tanto Gobierno 
Insular como di Gobierno Central. 
I.D.E.F.R.E. ta mira importancia di e 
intercambionan aki, simplemente 
tumando na consideracion cu asina e 
empleadonan publico por sera conoci 
cu otro. 

Esaki ta percura pa estrecha e union, 
percura pa un mihor ambiente di tra- 
bao entre e empleadonan. Hopi vez ta 
sosode cu e empleadonan tin cu 
coopera cu otro pa nan por ehecuta 
nan trabaonan diario, peros esaki ta 
sosode pa medio di corespondencia o 
telefon. 

Cu e intercambio deportivo e contacto 
personal ta hunga un papel importante. 
I.D.E.F.R.E. ta trata mas tanto posibel 
pa ensancha e intercambionan aki p.e. 
cu Lago y cu diferente companianan 
anonima di Aruba, pero especialmente 
esnan cu ta cai directamente bao 
Gobiernonan. Tambe tin un bon 
cooperacion cu comercio local. 
I.D.E.F.R.E. hasta ta organisa encuen- 
tronan deportivo entre e islanan y un 
ejempel di esaki ta e encuentro di foot- 
ball cu a tuma lugar entre un equipo di 
St. Eustatius y e campeon interguber- 
namental di Aruba. 

I.D.E.F.R.E. ta organisa actividadnan 
den 13 diferente ramonan deportivo, na 
unda un cantidad grandi di deportista- 
nan ta tuma parti anualmente. 
I.D.E.F.R.E. tambe ta organisa activi- 
dadnan manera, wandelmars, careda 
marathon, careda di ciclismo, careda di 
larga distancia. E aña aki a ser organisa 
3 wandelmars, 4 careda di ciclismo, 4 
careda larga distancia. 


Durante di vacacion escolar na luna di 
Juli/Augustus I.D.E.F.R.E. ta organisa 
e programa vacacional den tur e distric- 
tonan di Aruba. Esaki ta ser organisa pa 
asina e hubentud escolar tin algo util pa 
hasi durante nan vacacion. Tur aña e 
actividadnan vacacional ta bira un gran 
exito cu participacion di centenares di 
muchanan, compitiendo den diferente 
deportenan. 

Mester ser menciona cu empleadonan 
di I.D.E.F.R.E. ta dedica nan tempo 
liber gratuitamente na deporte pa sti- 
mula mas tanto posibel deporte na 
Aruba. 

Tambe ta ser organisa diferente curso- 
nan pa entrenador y refreenan, pa 
asina Aruba tin bon personanan pa 
dirigi nos deportenan local, pa segura 
su futuro. 

Mester por menciona cu diferente 
empleadonan por a sigui cursonan 
avanza den exterior pa di e forma aki 
haya mas experiencia, cu na su debido 
tempo ta ser pasa pa otronan. 
I.D.E.F.R.E. ta regla tambe participa- 
cion di atletanan di Aruba den exterior 
manera esun di Baseball Pequeña Liga 
na Miami, Careda Marathon na New 
York, na San Cristobal Venezuela etc. 

Deporte Escolar 

E seccion di deporte escolar ta bao guia 
di Sr. Jerry Gomez y tin como tarea 
principal, organisa competencia depor- 
tivo entre e schoolnan basico manera 
p.e. landamento, gimnasia, lawn tennis 
etc. Cada school ta ser siña segun su 
turno. 

Instructornan specialisa ta duna e dife- 
rente lesnan ariba terreno deportivo. 
Esaki ta ser haci cu e unico meta pa 
prepara e muchanan mas mihor na 
momento cu competencia ser organisa 
entre e schoolnan. 

Ta bon pa e muchanan ser prepara na 
un edad hoben pa sera conoci cu e 
deporte competivo y esaki den dife- 
rente ramonan deportivo, manera foot- 
ball, volleyball, basketball, softball, 
atletismo etc. 

Ta ser traha a base di un programa 
anual cu ta hopi positivo principal- 
mente na e schoolnan basico. Semper 
nan ta keda na altura di e competencia- 
nan deportivo. 

Semper I.D.E.F.R.E. ta haci un apela- 
cion cerca e maestronan pa nan sacri- 
fica algo di nan tempo liber pa guia e 
muchanan pa por praktica deporte 
manera mester ta. 

Alavez ta tarea di e dirigentenan di 
Deporte Escolar pa palabra veld, per- 
cura pa awa, bus, material etc. pa e 
muchanan. 


Den e ultimo añanan a keda demostra 
cu I.D.E.F.R.E. ta desaroyando hopi 
actividadnan deportivo escolar, pero ta 
haci falta di facilidadnan pa practica 
esaki. Anualmente mas di 50 schoolnan 
di Aruba ta tuma parti den e actividad- 
nan di Deporte Escolar organisa pa 
I.D.E.F.R.E. 

Hotel Deportivo 

Un di e necesidadnan di mas grandi cu 
tabata existi aki na Aruba tabata un 
Hotel Deportivo, na unda deportista- 
nan por haya estadia na un prijs suma- 
mente barata. 

Alavez e hotel por sirbi pa e propio 
deportistanan local, pa nan por ricibi 
cursonan o clinica. 

E hotel ta situa na unda antes tabata 
hospital bieu y e a ser acomoda di tal 
forma cu e por brinda hospedahe na 
mas o menos 160 persona, cu otro pala- 
bra e tin 160 cama. 

E hotel ta den bon estado y tin hende- 
nan cu tur ora ta percura pa 
mantencion. 

Por ser bisa cu desde apertura di e 
hotel e ta ser bon frecuenta, principal- 
mente tumando na consideracion pa 
tur e facilidadnan aki bo ta paga sola- 
mente f. 10,- pa persona. 

Tambe ta posibel cu institucionnan cul- 
tural tambe por haci uso di dje. 

Señor Mario Willems ta fungi como diri- 
gente di Hotel Deportivo di 
I.D.E.F.R.E. 



CENTRO I.D.E.F.R.E 

fase pa conecta lineanan nobo di tele- 
fon y esaki a sosde door di e personal di 
Servicio di telefon mes, sin ayudo di 
Hulanda, es decir planeamento con e 
kabelnan ta ser tira y gelas. Den e mes 
un aña aki a cuminsa desaroya bario pa 
bario pa loke ta trata kabelnan cu 
tabata bao tera. Cada districto tabata 
reparti den diferente ”kasgebieden”. E 
kabelnan di 600 a 7300 a ser reparti den 
diferente barionan y un pa un a ser 
desaroya. Aruba a ser reparti den 65 
bario o 65 area y pa cada cas un kabel ta 
ser tira. For di e kabelnan aki ta sali e 
kabelnan secundario, esta e kabelnan 
den e cayanan, esnan cu ta bai den tur 
hanchi etc. di Aruba. 

Pa loke ta trata e trabao aki ta ser spera 
di bin cla den e promer parti di 1984, na 
unda kabel lo keda tira den tur e 65 
barionan. 

Despues di cuatro aña cu e proyecto 
aki andando no ta tur caminda hende- 
nan por a haya telefon; e ta un trabao 
asina inmenso pa caba cu tiramento di 
kabel. Mayoria di e kabelnan banda di 
caminda di asfalt ta cla, awor ta falta 
esnan cu ta conecta cu e hanchinan, o e 
camindanan cu ta for di e cayanan 
principal. 

Den curso di 80,81,82 y 83 kabelnan a 
ser tira y tambe coneccionnan di tele- 
fon a tuma lugar. Ta asina du den un 
bario telefon ta ser conecta, mientras 
cu den otronan ainda kabelnan ta ser 
tira. 

A ser traha den dos grupo pa purba 
keda igual, esta cu e trabao pariba y 
pabao di brug, es decir pa loke ta trata 
tiramento di kabel y coneccion. 

Pa duna un idea con e trabaonan a bai 
por ser menciona cu na 1980, 900 per- 
sona mas a haya telefon, na’81,1260, na 
’82, 2.100 y na 1983 mas instalacionnan 
a tuma lugar. 

Esaki pa ilustra cu mas y mas persona 
ta haya telefon. Es decir den e ultimo 5 
añanan a bin 5.000 abonado aserca. 

E barionan cu no tin caminda di asfalt, 
pero di tera, lo ser instala kabelnan pisa 
cu ta ser colga. Mayoria di e trabaonan 
pa loke ta trata kabelnan cu ta colga lo 
ser haci den curso di e aña aki. 

Pa fin di aña 1985 e net di kabel nobo 
mester por ta cla, cu exepcion di 
futuro, es decir barionan nobo cu ta bin 
acerca. 

Edificio pa Servicio Tecnico 

Henter e servicio tecnico a keda con- 
centra den un solo edificio, tur trabao- 
nan encarga cu e servicio aki a bin sinta 
hunto. Tin magazijnnan cu material di 
instalacion y tur e kabelnan. Ta ser 


spera cu esaki lo yuda pa mehora e 
servicio. 

Servicio di telefon ta uno cu ta genera 
placa y e tin un impacto grandi ariba e 
economia, pasobra jamas e por ser 
dividi. Pa comercio y otro instancianan 
telecomunicacion ta importante y su 
infrastructura mester ta bon aregla. 
Actualmente ta asina cu ta di bo cas bo 
por yama casi 80 pais rond mundo 
automaticamente, esaki ta algo grandi 
pa Aruba. Tin abonadonan kendenan 
via e sistema aki ta yamando varios 
lugar na mundo. 

Cu otro palabra awor tecnicamente ta 
posibel cu bo por lanta telefon, haya 
kiestoon y yama cualkier pais cu bo ta 
desea. 

Servicio di telefon a ricibi bon coopera- 
cion durante e ejecucion di e trabao di 
cobamento di parti di e Servicio tec- 
nico, di polis, manehadornan y tambe 
di e propio contratistanan cu a tuma 
medidanan di precaucion. 

Fayo tecnico 

Durante e trabaonan di cobamento 
tabata tin y tin ainda diferent fayonan 
tecnico cualnan p.e. ta haci cu un bario 
o districto completo ta keda for di 
comunicacion o yamadanan ta bruha 
den otro. Esaki ta sosode debi cu tin 
kabelnan existente o esnan bieu y ora e 
contratistanan coba pa pone esnan 
nobo daño por ser causa na e bieunan 
cu e consecuencianan di e fayonan 
tecnico. 


E miles y miles di wayanan gelas tambe 
por trece fayonan tecnico pasobra ta 
hende ta haci e trabao. 

Tambe tin diferente otro instancianan 
cu ta coba pa haci un of otro trabao y 
nan tambe por daña o placha un di e 
wayanan cu e consecuencianan cu por 
bin fayonan tecnico. 

Esaki nos ta trece padilanti pa kita e mal 
impresion cu ta e Central nobo por ta 
funcionando cu fayo, mientras cu esaki 
ta trahando optimalmente y den per- 
fecto condicion. 

Tumando na consideracion e cantidad 
di abonadonan cu a crece y ta cre- 
ciendo, ta intencion pa amplia e servi- 
cio di 117 y 118 pa mehora e servicio. 
Actualmente mes ta asina cu e fayonan 
tecnico ta ser remedia mas rapido posi- 
bel y en lo futuro cu e red nobo keda cla 
ta intencion cu esakinan sosode al 
instante. 

E crecemento rapido di e Servicio di 
telefon a bin asina liher cu nos mester 
bai costumbra cu un sistema nobo di 
traha. 

Servicio di telefon ta percura tambe pa 
su personal keda bon na altura di e 
ultimo desaroyonan p.e. e 4 persona- 
nan kendenan ta traha den e Central 
tur a bai Hulanda pa specialisa nan 
mes. Tambe tin 3 persona a haya curso 
na Hulanda encuanto kabel mientras 
otronan a bai Trinidad y Miami pa sigi 
desaroyonan tecnico encuanto e meto- 
donan nobo den comunicacion. Aki na 
Cont. riba pag. 9 

Articulo 18. 

1. Cada ken tin derecho pa goza sin 
estorbo di su propiedad cu excepcion 
di limitacionnan cu ta wordo stipula pa 
o na virtud di ley na bienestar general. 

2. Ningun persona por wordo destitui di 
su propiedad, a menos cu den ley ta 
wordo declara, cu utilidad general ta 
exigi expropiacion y cu/indemnizacion 
ricibi o garantiza previamente, un que 
otro segun desposicionnan cu lo wordo 
stipula pa esaki mester sosode cu o na 
virtud di ley. 

3. Den caso di emergencia, ora cu 
expropiacion inmediato ta wordo exigi, 
e exigencia stipula den e parrafo ante- 
rior ta wordo anula, cu ley ta declara cu 
utilidadnan general ta exigi expropia- 
cion y tampoco ta necesario pa duna o 
garantiza indemnizacion previamente. 

4. Den e casonan determina pa ley ta 
existi e derecho di indemnizacion o 
compensacion pa e daño, si na e biens- 
tar general e autoridad competente ta 
destrui o haci inservible propiedad o ta 
limita ejercemento di e derecho di 
propiedad. 

Articulo 19. 

Tin libertad di empresa, cu exepcion di 
casonan determina pa ley. 

Articulo 20. 

1. Enseñanza ta asunto di cuido conti- 
nuo di gobierno. 

2. Dunamento di enseñanza ta liber, cu 
exepcion di e supervision di gobierno y 
pa loke ta trata formanan di enseñanza 
indica pa ley, verifica e capabilidad y e 
moralidad di esunnan cu ta duna ense- 
ñanza, un que otro ta wordo regula pa 
ley. 


3. Tin libertad pa haña enseñanza cu 
exepcion di limitacionnan cu lo wordo 
stipula pa ley. 

4. Enseñanza publico ta wordo regula 
pa ley respetando religion y conviccion 
di bida di cada un. 

5. Di parti di gobierno ta wordo duna 
suficiente enseñanza basico di forma- 
cion general den un cantidad suficiente 
di scolnan. 

Segun reglanan cu ta wordo stipula pa 
ley desviacion di e terminacion aki ta 
wordo permiti, con tal cu oportunidad 
ta wordo duna pa haña enseñanza 
basico di formacion general. 

6. Exigencia di calidad y admision ta 
worde regula pa ley, pa enseñanza cu ta 
wordo regula pa ley, teniendo cuenta 
cu e libertad di orientacion te asina leu 
cu ta trata di enseñanza particular. 

Pa e ley ey especialmente e libertad di 
enseñanza particular en cuanto di 
seleccion di e medionan di enseñanza y 
e nombramento di maestronan ta 
wordo respeta. 

7. Enseñanza basico di formacion gene- 
ral cu ta cumpli cu e condicionnan cu ta 
wordo stipula pa ley, ta wordo paga for 
di caha publico segun e mes criterionan 
aplicable pa enseñanza publico. 

Pa ley e condicionnan ta wordo stipula 
bao di cual enseñanza secundario di 
formacion general y enseñanza supe- 
rior preparativo particular por haña 
contribucion for di caha publico. 

8. Pa ley reglanan ta wordo stipula en 
cuanto di participacion di esunnan cu 
ta haña enseñanza cu ta wordo paga 
completamente o parcialmente for di 
caha publico y di nan representantenan 
legal. 


Articulo 21. 

Stimulacion di suficiente oportunidad 
pa trabao ta asunto di cuido continuo di 
gobierno. 

2. Pa ley reglanan ta wordo stipula en 
cuanto e posicion juridico di empleado- 
nan y en cuanto nan proteccion den 
esaki. 

Articulo 22. 

Hulandesnan cu ta ariba e pais aki, cu 
no tin medionan di existencia y cu ta 
cumpli cu e exigencianan cu ta wordo 
stipula pa ley, tin e derecho cu ta wordo 
regla pa e ley ey di haña asistencia di 
parti di gobierno. 

Articulo 23. 

Disposicionnan legal no por wordo 
aplica si e alinacion aki lo no ta compati- 
ble cu deteminacionnan di e Capitulo 
aki. 



Dos experto di International Monetary 
Fund (I.M.F.) a reuni na Aruba cu 
expertonan local encuanto 
introduccion di un moneda Arubano y 
establecimento di un Banco Central 
Arubano. Señores Reza Vaez Zadeh y 
Flassan Ali Mehran a reuni tambe cu 
consehero General Betico Croes. 

Aruba mes tin algun trahadornan, 
kendenan bao guia di algun Hulandes- 
nan a haci e trabaonan, un sorto di 
counter-part. Cu otro palabra nan a 
haya bon practica. 

En lo futuro lo bin cursonan pa e perso- 
nal tanto pa instalacion como pa 
mantencion. 

E sistema actual di telefon tin un dura- 
cion di mas o menos un 20 a 25 aña, 
pero e tin e posibilidadnan pa modifica- 
cion debi cu e ta hopi moderno. 

En lo futuro e trafico Internacional ta 
hopi importante, especialmente en 
coneccion cu realisacion di e Status 
Aparte y e Independencia di Aruba. 
Aruba mester por haya un otro sistema 
pa coneccionnan Internacional y no 
conta solamente ariba e sistema actual 
via Corsow. 

Gobierno di Aruba ta sumamente satis- 
fecho cu e trabao haci door di personal 
di Servicio di telefon, alabes ta agradeci 
pa e cooperacion ricibi for di e pueblo, 
asina cu trabaonan por ser hiba a cabo 
satisfactoriamente. 

Aruba ta conta awor cu un di e sistema- 
nan di telefon mas moderno na mundo 
y e calidad di sonido ta perfecto. E 
reglanan tecnico ta cuadra cu e regla- 
nan Internacional. 



Den cuadro di realisacion di e proyecto grandi di telefon, na diferente parti kabel- 
nan a ser tira pa trahadornan local asisti pa expertonan Hulandes. 



Eddy Briesen 


un AruDiano direcior na 


Desde 1 di Januari 1984, Ing. Edison ”£c/dy” Briesen, a keda nombrá como 
director di e compañia Arubiano di Bus N.V. "ARUBUS”. 

Ing. Briesen a nace ariba 1 di Juni 1951, na Aruba, e ta casa y ta tata di 2 yiu. 
E a caba su estudio primaria na Benildeschool, despues suMULO na Augusti- 
nus College. Di 1968 pa 1971 e a bishita John F. Kennedyschool, na unda e a 
termina U.T.S. Na Breda, Hulanda Ing. Briesen a studia H.T.S. 
Werktuigbouwkunde. 

Durante aña 1978 Ing. Briesen a traha como "Tekenaar Constructeur” na 
Molenschot B.V. di Breda y di October 1978 pa Februari 1979 e tabata tin e 
maneho temporario di Compañia Arubiano di Bus N.V. ARUBUS. 

For di Februari 1979 pa 31 December 1982 e tabata ”Chef Veruoersdienst” y 
” Counterpart” na Arubus. Desde 1 di Januari 1983 te cu 31 di December 1983 
e tabata "Adjunktdirecteur” y "Counterpart” na Arubus. 

Tumando na consideracion e amplio experiencia cu Ing. Briesen tin ariba e 
tereno aki, Gobierno di Aruba tin completo confianza den su persona y ta 
orguyoso cu otro Arubiano a yega pa ocupa un posicion asina importante. 
Tambe mester menciona cu Ing. Briesen ta hopi actiuo ariba tereno social. 

Na comienzo F.C.C.A. a haya 13.5 
miyon florin di Hulanda di cual 50% ta 
donacion y e otro 50% ta un prestamo 
suave na 2 1/2% di interes pa aña, cual 
mester a ser paga den 30 aña. Den e 
promer añanan no ta paga bek, pero 
solamente e interes ta ser conta, es 
decir den periodo di 22 aña mester caba 
di paga e prestamo aki. 

Na fin di 1982 e 13.5 miyon florin lo 
mester a ser usa totalmente, den curso 
di 1982 a presenta e proyecto adicional 
cual ta construccion propio segundo. 
Esaki a ser entrega tambe na Gobierno 
di Aruba y esun Hulandes pa ayudo y e 
total ta ensera 18 miyon florin. 

Na comienzo di 1983 e a keda aproba 
for di Hulanda y asina F.C.C.A. a duna 
continuacion na construccion propio 
segundo.. 

F.C.C.A. mientras tanto a reparti e 
proyekto principal den 13 fase, debi cu 
Hulanda no tabata dispuesto pa 
aprobe. 

E proyekto construccion propio 
segundo ta pa hendenan cu no por 
cumpli cu e exigencianan di construc- 
cion cas propio. F.C.C.A. a amplia e 


facilidadnan di traha, manteniendo e 
sistema construccion propio, aserca ta 
bin e sistema semi-construccion pro- 
pio. E sistema semi-construccion pro- 
pio ta ensera cu e persona lo pone hopi 
labor y lo haya algo mas na finanzas pa 
paga hende yude traha. De caso di 
construccion propio un persona ta 
haya 50 florin pa metro cuadra, pero 
den caso di semi-construccion propio e 
ta haya 100 florin pa metro cuadra. 

Cu e sistema aki e persona ta haya algo 
mas pa por paga hende yude, pasobra 
tin hende kendenan no por traha, espe- 
cialmente hendenan cu no por traha 
cierto trabaonan pisa. E suma ta keda 
mescos manera p.e. si bo traha un cas 
di 100 metro cuadra e ta bira 87.5 como 
semi-construccion propio. Cu otro 
palabra e cas ta bin cu menos tamaño, 
pa e mesun placa, es decir cu e entrada 
cu e persona ta haya ta pa paga 
trahador. 

Esaki ta socialisa e programa di cons- 
truccion propio, den e sentido cu ta 
yuda esnan cu nunca por a traha un 
cas, pero na otro banda mester haci e 
tamaño di cas mas chikito. 


Sistema Casco 

Cu e sistema casco e persona ta haya e 
cas 60% cla, es decir anto; vloer; 
muraya, daki y pleistermento. Atrobe 
pa e sistema aki e ta haya algu mas pa 
labor y e ta bira 150 florin pa metro 
cuadra. 

Esaki atrobe ta bai acosto di e tamaño 
di cas y tambe ta ser permiti cu un 
contratista por yuda e famia construi. 
Ta asina tambe cu e personanan mes 
mester yuda, p.e. den construccion. 

E sistema di construccion propio, semi- 
construccion propio y casco ta keda 
como punto principal cu bo mes mester 
yuda den e trabao. Si acaso cu esaki no 
ta e caso, anto ta e persona mes mester 
contribui for di propio saco 
financieramente. _^ 


Fuera di ta encarga cu maneho di 
casna di pueblo, F.C.C.A. a stmula 
hopi construccion propio y tambe ta 
realisando proyekto di casnan cascon 
Wayaka. Pronto e casnan lo ser 
entrega na e doñonan nobo pa asina 
nan mes finalisa e cas. 

Actualmente na Wayaka, fuera di e 40 
casnan cu ta ser traha pa un contratista 
mediano, tin otro personanan cu ta tra- 
hando a base di e mes un sistema ey 
ariba nan mes. Nan tin un contratista 
chikito cu ta traha pa nan. 

E interes pa casco ta hopi grandi y 
F.C.C.A. ta pensando serio pa sigui 
mas den e direccion aki, pasobra un 
persona por haya un cas cu e comparti- 
cion di su gusto y fuera di esey e acaba- 
mento p.e. baño, cushina, mosaico 
etc., ta keda pa su propio gusto. 
Naturalmente e acabamento na su 
gusto ta ensera cu e ta haya tanto 
ayudo financiero di F.C.C.A., locualta 
ser considera aceptabel y si e persona 
kier algo mas luhoso anto e ta paga e 
diferencia. 

Atrobe nos ta mira cu mas placa un 
persona usa pa paga un trahado o 
material cu esaki ta bai acosta di e 
tamaño di e cas, pasobra e suma cu bo 
ta haya relata na e entrada, ta keda 
mesun cos. E interes tambe ta keda 
mescos. 

Aki hopi hende no ta comprende bon 
cu F.C.C.A. ta percura cu e peso pa e 
hendenan no ta bira di mas, e ta cu nan 
por cambie segun deseo. 

E sistema casco ta brinda e persona pa 
acaba su cas completo, cu e por biba 
agradabel den dje. 

Na F.C.C.A. tin 13 diferente mapanan 
di cual e hendenan por escohe si nan ta 
desea esey. 

Tambe F.C.C.A. ta pensa ariba casco 


mediano pa e vuidanan, hendenan 
muher divorcia, hende muher cu yiu 
etc. 

Pa futuro F.C.C.A. tin idea pa traha 
casnan completo, cual lo ser bendo a 
base di hipoteca. E hendenan por paga 
a base di un suma mensual. 

Otro trabaonan cu ta ser haci pa 
F.C.C.A, 

Fuera di construi cas, F.C.C.A. a tene 
su mes activo ariba renovacion di cas 
den dos forma, esta yudanza financiero 
cu material pa renobacion di cas segun 
lista di prioridad, p.e. dak tin preferen- 
cia ariba baño etc. Tambe renovacion y 
mantencion di e casnan di huur di 
Gobierno. 

En total tin 988 cas pa huur y ta tarea di 
F.C.C.A. pa mantene nan den bon 
condicion. 

Prome cu fin di aña F.C.C.A. tin inten- 
cion di traha 100 cas mas pa huur na 
Madiki. 

Pa parti di renovacion F.C.C.A. ta 
duna servicio di calculonan di material, 
labor, pa esnan cu mester yudanza 
pero cu no tin medio o cu no ta bin na 
remarka na F.C.C.A. pa haya yudansa 
financiero; personanan cu ta biba di 
onderstand, pensioen etc. 

Tambe F.C.C.A. ta haci calculacion pa 
instancianan manera, Drecha Cas, 
Arsca, Kiwanis etc., organisacionnan 
cu ta yuda famianan den problema. 
F.C.C.A. ta duna nan un idea di prijs di 
material, cantidad di material, etc. 


Urt otro encargo di F.C.C.A. ta 
renovacion y mantencion di casnan di 
gobierno manera e consultorio di 
dokter pa e districto di Sauaneta. Aki e 
segundo dokter di districto ta atende e 
patientnan. 

* 

F.C.C.A. ta pensa di introduci algo 
nobo den e 100 casnan di Madiki, esta 
destina algun cas pa hendenan invalido, 
tambe pa ancianonan. Ta asina cu for di 
Hulanda p.e. tin peticion di Arubiano- 
nan, kendenan ta den rolstoel y cu kier 
bin bek na Aruba. 

Cu un poco cambio den e casnan pa 
huur F.C.C.A. lo trata pa tene cuenta 
cu e personanan ariba menciona. 

Na Esso Heights actualmente ta den 
construccion 58 cas, cualnan lo ser des- 
tina pa e hendenan, kendenan ta 
bibando actualmente den e baraknan. 
Alavez e proyekto di Village tambe ta 
andando. 

Na luna di Januari un delegacion di 
Parlamentarionan Hulandes a bishita 
Aruba. Fuera di a reuni cu 
miembronan di Bestuurscollege 
encuanto e futuro di Aruba, e 
Parlamentarionan a bishita diferente 
proçjekto. E problema di W.E.B. a hay 
tur atencion, desaroyo di 
Containerhauen a ser admira, e 
renouacion di Village y Esso Heights 
tambe a ser admira. Indudablemente e 
Hulandesnan por a constata cu ariba 
tur tereno, Aruba ta trahando pa su 
futuro. 












